AlexejDobrolubov/national_council_slovak_2010 huggingface dataset:
19. schôdza NR SR - 10.deň - B. popoludni
Dátum: 2024-09-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

96. Pán poslanec, vždycky je to humor, keď ty vystúpiš a začneš tu vyprávať veci, ktoré nie sú reálne. Za prvé, zbrojársky priemysel na Slovensku je v hlbokom útlme dlhé roky. Nehovoriac o tom, že predchádzajúca vláda rozdala, čo sa rozdať dalo. Ak si si dobre všimol, neviem, čo podpísal zatiaľ, ale zatiaľ minimum podpísal minister Kaliňák z hľadiska toho, čo ide nakupovať. Stíhačky sú nakúpené možno štyri roky dozadu, ale nejdem teraz obhajovať ani Kaliňáka, ani Výboha, ani Počiatka, pretože tí sú, pokiaľ viem, ani jeden z nich tu nemá žiadnu firmu. Takže neviem, o čom hovoríš, ale trieskaš nezmysly, to je tak ako vaša, vaša strana bola v tej koalícii, v ktorej bola. Veď mohla vystúpiť. To je, keby bola vystúpila, tak po troch rokoch neni tento, tento marazmus, ktorý je tu. Ona má taký istý podiel, ako má pán Matovič a ďalší. Veď oni rozdávali. Dneska my konsolidujeme to, čo oni dali, ale tak, samozrejme, musíme konsolidovať tak, aby sme ľudí nepoškodili. Ale neprišli ste ani jeden z vás s tým, čím, proste čo treba spraviť. Treba sa vrátiť k školstvu, treba sa vrátiť k zdravotníctvu. Nepočul som. Furt len trieskaš nezmysly. Veď povedz už konkrétne veci, čo treba spraviť. Zdravotníctvo, ja ich pomenujem. Ja pomenujem aj v školstve, čo treba spraviť do budúcna. Pomenujem aj k verejnej správe. Ale od vás som nepočul jedno slovo na tom. A ešte keď, sa mi najlepšie páčia odborníci, ktorí hovoria, že žiaden rozvoj neni. No samozrejmá vec, keď Mikloš predal to, čo bolo všetko lukratívne, lebo ten schodok je. A ďalšia vec, vy hovoríte o schodku. Jaký? Mali sme najnižší scho... (Prerušenie vystúpenia časomerom.)
19. schôdza NR SR - 10.deň - B. popoludni
Dátum: 2024-09-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

74. Pán poslanec, konsolidačné opatrenie je preto a preto musí byť, že niekto predtým minul obrovskú časť finančných prostriedkov. Ja beriem to, čo ste tu povedali trebárs aj k II. pilieru. Začnem odtiaľ. Keď chcete, tak k II. pilieru treba spraviť úpravu, aby Sociálna poisťovňa nedoplácala na správcovské spoločnosti, ktoré keď nemajú peniaze zaplatené, tak Sociálna poisťovňa musí správcovským poisťovniam zaplatiť a potom ich musí vymáhať od správcovských spoločností. Trvá to desiatky vecí, desiatky mesiacov, proste veci. Ďalšie veci, ja sa budem vo vystúpení svojom venovať aj Sociálnej poisťovni a ďalším veciam. Nepočul som nič proste, lebo stále hovoríte o ozdravení verejných financií. Som zvedavý, čo spravíte, keď prídeme s reformou verejnej správy a samosprávy, lebo tam treba ústavný zákon. Ako sa k tej veci postavíte. Som zvedavý, keď prídeme aj so zdravotníctvom, pretože tí predchodcovia, ktorí tu tvrdili, že my sme vládli, proste jednoducho so zdravotníctvom sme nič nespravili. Za desať rokov o 90 % sa zadlžilo zdravotníctvo. Ale vymenujem iné veci vo svojom, to, čo nepočujem ani od jedného z vás, že ak chcete trošku poznať, lebo sú tu veľkí odborníci, ktorí hovoria, že treba rozvoj na Slovensku. Tak 90 % HDP na Slovensku robia zahraničné firmy, ktoré keď zoberieme, vieme, čo platia. Keď je recesia v Nemecku, tak najväčší z týchto automobiliek platí 200 mil. daňové priznanie, respektíve daň z právnických osôb zo 14 mld. Ja vám ich môžem vymenovať, lebo ich poznám dôverne, čo je, ako sa veci majú. Ale nepočul som jednu konštrukčnú pripomienku od vás, čo je z hľadiska šetrenia. Ďalšia vec, keď zoberiete, ste povedali, šetriť áno, treba zaplatiť, potom ale trojmesačné od... (Prerušenie vystúpenia časomerom.)
19. schôdza NR SR - 6.deň - A. dopoludnia
Dátum: 2024-09-19
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

58. Predtým ako začnem hovoriť, som v konflikte záujmov, preto sa nezapájam do tejto diskusii. A mrzí ma, že sa tu zapájate do diskusie, o čom vôbec neviete, o čom hovoríte. Ja ako starý poslanec som sa snažil ešte za HZDS, aby sme vytvorili leteckú spoločnosť, aby sa vytvoril rezort ministerstva kult... pri... buď pri ministerstva kultúry, či pri školstve, aby z toho bolo odčlenené, pretože cestovný ruch pendloval od hospodárstva, kultúre a neviem kde všade. Samozrejmá vec, že prvé výsledky možno budú za desať rokov. Ale Slovensko potrebuje tento rezort a potrebuje koncepčnú prácu. Vy ste ešte... a nič sme ani nezačali robiť, už kritizujeme. Čakal som od PS, ale nielen v tejto veci, či to bolo pri rozpočte, lebo je to nová politická strana, ktorá prišla do parlamentu, ale hneď sa zhŕkla kritika na to, čo proste jednoducho je. Kedy... som za skoré zrušenie alebo spojenie ministerstva práce, sociálnych vecí s ministerstvom zdravotníctva alebo ministerstva kultúry so školstvom. Ale tento rezort Slovensko potrebuje. A keď sa stretnete s diplomatmi, pretože 50 rokov robím v tejto brandži, všade proste potrebujeme podporu a my máme. My sme zlyhali v kúpeľníctve, my sme zlyhali... Dneska tu sa hovorí o Rattajovi, prosím vás, toľko peňazí, čo naliali J&T do cestovného ruchu, nenalial nikto. To je presne tá istá povrchovosť, ako keď niekto povie, že Penta nespravila nič v zdravotníctve . Ľudia, zobuďte sa! Prestaňte vidieť vždycky vo všetko len... Ja tomu nerozumiem. Prestávam ako 80-ročný človek rozumieť vám mladým ľuďom. Spamätajte sa! Ak pôjdeme touto cestou, nedostaneme sa nikde. Po roku ho môžte hodnotiť. Ale hodnotíte ho po čom? (Potlesk.)
19. schôdza NR SR - 4.deň - B. popoludní
Dátum: 2024-09-17
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

68. Poslanec, naopak, vítam, že tento zákon je, pán minister predložil, lebo ten zákon je veľmi dobrý, tak ako je zákon aj predchádzajúci, ktorý predložil minister životného prostredia, pretože od roku 2006 vodné toky nikto prakticky nevyčistil, lebo vodohospodársky podnik nemal na to peniaze. Čiže sociálne podniky, ktoré budú hlavne pre rómske etnikum, ktoré stále má menej prác, vecí, pokiaľ sa týka, čiže toto, keď bude dva roky tento zákon, tak vám garantujem, že my vodné toky nevyčistíme. A druhá vec, prekvapuje ma, podaktorých poslancov, nebudem ich menovať, každý vodný tok má ochranné pásmo, takže prakticky zo zákona nemôže to, čo, aj keď pán minister na to, životného prostredia, reagoval. Nemôže nič robiť, pretože, a že to starostovia budú robiť, tak si budú čistiť svoje vodné toky, ktoré proste jednoducho v tej, v tej svojej dedine alebo v tom svojom rajóne majú. A to vám hovorím, pretože som na životnom prostredí pracoval, to je robota nie na dva, na možno päť rokov, pokiaľ sa vyčistia veškeré, veškeré naše vodné toky, ktoré sú.
19. schôdza NR SR - 4.deň - B. popoludní
Dátum: 2024-09-17
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

10. Pán poslanec, ja neviem, či som sa dneska zobudil alebo vy, za posledné štyri roky to, čo ste tu predvádzali na ministerstve vnútra, ste asi neboli členom koalície a neodišli ste z firmy a nešli ste do SaS-ky. Koľko ráz tu bol odvolávaný pán minister Mikulec. Tá fraška, ktorá tu bola, vám to nič nehovorí? Prišla nová vláda, pán Ódor, pán Šimko. Čo ste spravili s pánom Šimkom, keď začal prakticky konať a kde boli porušované základné princípy právneho štátu? Alebo už ste, skutočne vám padla zlatá tehla na hlavu, keď tá správa, ktorá príde, nemusíte mať obavy, že vás minie, zo Slovenskej informačnej služby, tam je hŕba vecí, ktoré boli porušené. Dokonca prestala súčinnosť medzi ministerstvom vnútra a Slovenskou informačnou službou. Alebo ja vám už prestávam absolútne rozumieť tú vašu drzosť, ktorú tu predvádzate. Nebojte sa, pán poslanec, spravodlivosť vyjde navonok. Lebo to, čo sa tu predvádzalo v období za Matoviča, ale aj za pána Hegera, vyvaľovanie dverí, proste tá trestná činnosť, ktorá sa tu robila, tie odposluchy, ktoré tu sú, tie vám iste zo Slovenskej informačnej služby prídu. Prvýkrát v histórii Slovenskej republiky boli odvolaní dvaja šéfovia Slovenskej informačnej služby. Nakoniec kde sú? Sú zavretí? Pán Krúpa, nerozumiem vám. Bol by som rád, keby ste radšej držali. Strašíte ľudí, pričom bezpečnostná situácia, samozrejmá vec, sa stabilizuje. Ľudia, ktorí boli, vždycky odchádzali proste a budú prichádzať ďalší. Som presvedčený, že to, čo spravil pán minister terajší, stabilizuje a nemusíte mať obavy. Nebojte sa, aj Trestný poriadok, ktorý bol daný... (Prerušenie vystúpenia časomerom.)
19. schôdza NR SR - 3.deň - A. dopoludnia
Dátum: 2024-09-13
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

38. Prekvapuje ma, jak máte krátku pamäť, pán poslanec Krúpa. To, čo tu povedal pán Šuca, už sa nebudem opakovať. Ale kto spochybnil Slovenskú informačnú službu za minulé obdobie, keď ste odvolali dvoch šéfov Slovenskej informačnej služby? Pýtam sa vás, vašich nominantov. To sa nestalo v histórii za Slovenska, ale v histórii žiadnej krajiny to, čo ste vy tu predvádzali so Slovenskou informačnou službou minulé obdobie. Nehovoriac, správa, ktorá tu bola čítaná, a tá správa, po tej správe čo bolo spravené? Pani prezidentka zvolala komisiu, kde sa zúčastnili ľudia, ktorí mali riešiť tie veci, ktoré Slovenská informačná služba v tej správe pomenovala. Do dnešného dňa nič nebolo riešené. Páni, ešte možno len čakáte, ako sa bude vyvíjať situácia ďalej. Takže neklamte a neuvádzajte do verejnosti nepravdivé veci! Po ďalšie, pani poslankyňa Kolíková, keby nie vo vlastnom mene, ale v mene výboru požiadala Generálnu prokuratúru, to je rozdiel. Takže, poprosím vás, neklamte a nezavádzajte slovenskú spoločnosť.
20. schôdza NR SR - 1.deň - B. popoludní
Dátum: 2024-09-12
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

166. Pán poslanec, ja žasnem. Niekto tu tri roky, štyri roky mrzačí Slovensko, nakoniec rozvrat 24 miliárd straty za tie roky. Potom príde vláda ďalšia Hegerova, potom príde vláda Ódora. A pritom hádali ste sa jak psy. Rozvrat verejných financií, rozvrat zdravotníctva, rozvrat súdnej moci. Tak jak ste ju postavili reformu súdnej moci, veď spisy sú dneska neni rozbalené. Vaša ministerka to, čo predvádzala, veď ste sa nevedeli rozhodnúť trištvrte roka na súdnej mape, pán poslanec. A vymenujem vám všetky ďalšie veci a vy máte ešte odvahu tu niečo hovoriť pokiaľ sa týka. Jak som navrhoval, aby sme proste prijali rozpočet na rok 2024, proste tak, aby sme proste po vás riešiť problémy, ktoré ste spravili. To či v sociálnej oblasti, či v školstve, či v zdravotníctve. Veď ste zbúrali ešte aj fakultnú nemocnicu, ktorá mala byť postavená, mohla slúžiť na niečo iné. A vy nás budete poúčať, ako máme vládnuť. Veď to je na smiech! Buďte radi, ak sa dostanete do ďalšieho parlamentu. O nás sa nebojte.
20. schôdza NR SR - 1.deň - A. dopoludnia
Dátum: 2024-09-12
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

40. Pán Šimečka, už to tu bolo povedané, že celé vaše obhajovanie nebolo žiadne. Bolo to, čo SMER zavinil a Slovensko je veľmi zlé. Ja len vytrhnem z vášho niečo. Zdravotníctvo je tu veľmi zlé, ale všetci naši ľudia, ktorí sú vonku, všetci sa prídu doma operovať, liečiť. Ja by som prišiel s návrhom, tí tam, kde tvoria národný dôchodok, aby sa tam aj liečili, pretože školstvo je zlé, všetko je zlé, čo ste tu povedali. Som zvedavý, jak úspešní sú tu naši ľudia, ktorí sú vonku, keď je to školstvo také zlé, ako hovoríte, keď je 300-tisíc ľudí. Ja vám len poviem, kde je koľko ľudí. Koľko je v Českej republike, kde je, ale nechcem ísť do detailov. Vaše stanovisko alebo vaše obhajovanie je veľmi mizerné, nehovoriac o tom, že ako politik vy ste vôbec nemali v nadácii vôbec byť politikom, keď máte nadáciu, ktorá berie peniaze zo štátneho rozpočtu. A už keď chcete povedať jednu vec, aj ku kultúre sa vrátim. Je výborné, keď zo štátnych peňazí sa natočí film o bývalom, o vrahovi, ktorý má minimálne tridsať vrážd na krku, a sú to peniaze natočené zo štátu. Keby tu natočili ste si za vlastné peniaze, beriem, ale za štátne peniaze natočiť vraha, ktorý má minimálne tridsať vrážd na krku, tak tomu už prestávam rozumieť. (Potlesk.)
16. schôdza NR SR - 1.deň - B. poludní
Dátum: 2024-07-15
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

57. Všetko ma prekvapí a hlavne u vás, pani poslankyňa, ktorá ste boli ministerka spravodlivosti, a po správe Slovenskej informačnej služby, kedy ste boli vyzvaná, aby ste konali, ste nekonali. Založili ste to do šuplíka. Kto viac porušoval zákon ako vy, vy, pani ministerka? Alebo už zabúdate, že ste boli za stranu maďarskú v parlamente v predchádzajúcom volebnom období? Keď zoberieme Fond obnovy, koľko ste trval, koľko trvalo vaša reforma súdnictva tuná. Vy máte plné ústa prác, ale nič ste z toho nespravili. Že sa vôbec nehanbíte a predkladáte veci, ktoré proste ste sama nekonali? Veď veci, ktoré, reforma súdnictva koľko bolo? A jak ste sa dohadovali? Odišli ste zo Za ľudí, prišli ste do strany SAS. Dokedy ste sa hádali s pani Remišovou? Pani Kolíková, že vám nie je hanba.
15. schôdza NR SR - 12.deň - A. dopoludnia
Dátum: 2024-06-28
Poslanec: Muňko, Dušan (SMER - SD)
Druh vystúpenia: Vystúpenie v rozprave

206. ... vierohodná, prečo pani Kolíková vôbec nemala byť zvolená za šéfku Slovenskej informačnej služby. Bola vyzvaná, aby konala, tak ako mal konať k tej správe slovenský generálny prokurátor, špeciálny prokurátor. (Prerušenie vystúpenia predsedajúcim.)
15. schôdza NR SR - 12.deň - A. dopoludnia
Dátum: 2024-06-28
Poslanec: Muňko, Dušan (SMER - SD)
Druh vystúpenia: Vystúpenie v rozprave

204. Pán poslanec Hlina, mne to pripadá, pripadá to vaše vystúpenie, ako postav ten múr na tom, na tej Obchodnej. (Ruch v sále.) Ale poďme k pani Kolíkovej. Bola ministerka spravodlivosti. Bola tu čítaná správa Slovenskej informačnej služby, ktorá bola vierohodná... (Neutíchajúci ruch v sále. Prerušenie vystúpenia predsedajúcim.)
15. schôdza NR SR - 11.deň - B. popoludní
Dátum: 2024-06-27
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

49. Pán poslanec, máte 100 % pravdu, že niektoré veci sa dali riešiť, ale na druhej strane Slovenský pozemkový fond nemohol niektoré veci riešiť z toho dôvodu, že tie pozemky neboli vysporiadané. Ja sa s vami 100 % stotožňujem, že mohli sme, že mohol pozemkový fond spraviť to, čo by som aj teraz navrhoval a predpokladám, že príde ten návrh, že tie pozemky, ktoré sa dajú oceniť, môžu ísť na mestá a samosprávy s tým, že 20 rokov ich samospráva nebude môcť predať. Ale sú to len tie pozemky, kde nie je súdna žaloba, pretože väčšinu tých pozemkov, ktoré sú v Slovenskom pozemkovom fonde, či už to bolo vedenie hlavne KDH, potom HZDS a potom prakticky Maďari, proste z hľadiska mali problémy zo súdmi, pretože tam je strašne veľa súdnych sporov ohľadom majiteľov pozemkov. Lebo to boli jednak pozemky, ktoré boli konfiškát, druhé boli prakticky, ktoré boli židovské, proste vzhľadom na to, že táto diskusia tu ikskrát bežala a vždycky tam bola hŕba sporov. To je asi ten istý prípad ako kaštieľ Rusovciach, 25 rokov bežal spor ohľadom kaštieľov, ohľadom pozemkov, proste týchto vecí. A tie pozemky, ktoré sú dneska čisté, ktoré Slovenský pozemkový fond má, mohol by previesť proste a ešte aj ďalšia vec, ktoré vám, samozrejme, by vám pomohli, tzv. éčkové parcely, ktoré by mohli aj z hľadiska toho, pokiaľ je to verejný záujem, súkromníci poodpredať za štátnu stanovenú cenu, čiže za znalecký posudok. Lebo môžte mať tam vodovodnú prípojku, môžte tam mať cesty, čokoľvek, máte s tým problémy, to vám dávam za pravdu.
15. schôdza NR SR - 10.deň - B. popoludní
Dátum: 2024-06-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

8. Pán poslanec, beriem ako opozičného politika s vaším vystúpením, ale neberiem inú vec, pretože vy ako človek, ktorý ste v polícii, alebo respektíve v zložkách ministerstva vnútra dlhé roky robili, takže poznáte tú celú záležitosť veľmi dôverne. Dneska bol výbor na slovenskej, z hľadiska Slovenskej informačnej služby, čiže SIS-ky, tu. Viete, správa, ktorá tu bola čítaní predchádzajúcim predsedom, alebo neviem, kto ju čítal, alebo riaditeľom Slovenskej informačnej služby, čo sa tam nachádza a čo sa robilo na ministerstve vnútra. Tvrdí sa, že tá správa je relevantná a že je správna, že všetko, čo tam bolo povedané, je. Ja si myslím, že pán Gašpar zbytočne sedel rok a úkony, ktoré boli robené, viete veľmi dobre, aké boli, ako celý ten priebeh prebiehal. Pán Tibor Gašpar je nominant strany SMER, zaslúži si to, pretože získal 150- či 160-tisíc hlasov. Ja som presvedčený, že bude výborný podpredseda tohto parlamentu. Ak je právny štát, dokáže sa iné, dokážu sa tu ešte aj iné veci, tie, ktoré som sa ja dneska pýtal.
15. schôdza NR SR - 3.deň - B. popoludní
Dátum: 2024-06-13
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

99. Pán poslanec, máš stopercentnú pravdu, že zelená energia je výborná, ale na to potrebuješ financie. A vieš, hovoríš z hľadiska plynu, tak rokoval som s Nemcami a Nemci idú Nord Stream 2 obnoviť. Idú obnoviť jadro. Prečo? Pretože jednoducho to, čo majú dneska, je drahšie, uholné. Veď zavreli jadro, otvorili uholné bane. Keď zoberieš, stopercentne máš pravdu, že čerpadlá. Povedzme si, že kto si môže čerpadlo pri jestvujúcej kúpnej sile nášho obyvateľstva dovoliť, hlavne vidiek. Takisto aj plyn, pokiaľ sa týka, napriek tomu, že teraz tá cena plynu je ďaleko lacnejšia ako bola pred trebárs pred dvoma rokmi alebo veci, ktoré sú. To isté pokiaľ sa týka energií. Energie prakticky na tretí blok, ktorý beží, ten je, prakticky štvrtý je vybrakovaný, pretože sme potrebovali dostavať tretí blok. Štvrtý blok, samozrejme, neviem, koľko bude trvať, aby sme ho dostavali, ale predpokladám, že minimálne dva roky. Lebo jadro je, samozrejme, najlacnejšie, voda takisto. Čiže prakticky to, čo si povedal, máš pravdu, ale na to musíš mať financie a keď na to nemáš, tak jako my zostavujeme dneska rozpočet, že je tu dvanásť nadnárodných spoločností, ktoré robí 90 %, z 90 % z HDP, koľko odvádza z hľadiska právnickú osobu daní tu na Slovensku. Neviem, tí, ktorí sú tu vo finančnom výbore, keby si pozreli tie firmy, ktoré jednoducho sú. Potom môžeme, keď budeme mať dostatok finančných zdrojov, proste jednoducho dať, ale v našom rozpočte, povedzte mi, kapitoly, keď som si zobral desať, posledných desať rokov jednotlivé kapitoly, či to bolo zdravotníctvo, školstvo, kultúra alebo ktorýkoľvek rezort, tak ešte voľakedy sme mali aký taký... (Prerušenie vystúpenia časomerom.)
15. schôdza NR SR - 3.deň - B. popoludní
Dátum: 2024-06-13
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

75. Pán poslanec, viete, keby bola vláda, ktorá padla v decembri, a bolo by, boli by predčasné voľby, tak možno by tých 35 zákonov v skrátenom legislatívnom konaní nebolo robené. Zoberte tú krátkosť času, ktorú bolo treba spraviť, rozpočet a ďalšie veci. Nakoniec tento zákon, ja kvitujem, že ho musel minister nakoniec podať, nakoniec sa k tomu iste ešte vyjadrí. Predsa ste prijali vo fonde obnovy, že tento zákon prijmeme. A preto ho prijímame v skrátenom legislatívnom konaní, aby mohli ešte tie, koho sa to bude týkať, hlavne, samozrejme, samospráv, regiónov a proste aj vyšších územných celkov, aby mohli konať. Keby ste to boli, keby ste boli, keby sme boli začali voľby k 30. 6. alebo skorej, tak boli by sme niekde inde, páni. A druhá vec, veď viete, v akej situácii sa nachádza aj rozpočet, aj ďalšie veci. To sme nezavinili my. Rozklad celého štátu asi niekto zavinil. A to vám aj ľudia nakoniec vo voľbách povedali. Takže neviem, prečo sa nad tým zamýšľate.
12. schôdza NR SR - 13. deň - A. dopoludnia
Dátum: 2024-05-09
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

20. To je divadlo, pretože, pán Hlina, vaša, čiže tam, kde ste v tej strane, kde sa dneska nachádza Slovenská republika, je tam, kde je, za, je aj SaS-ka. (Reakcia z pléna.)To je jedna vec. Druhá vec, pán Hlina, máte hodinu otázok, kde sa môžte pýtať všetci, koľko vás je tu z hľadiska, ako to, ako prebehol ten nájom proste. Máte sto otázok, môžte dať. Ale pri tomto dôležitom zákone, ktorý tu prerokovávame, pýtame sa k vedľajším veciam. No nemáte sa k čomu pýtať, páni! Máte možnosť, dajte, položte otázky. Dneska je hodina otázok, iste vám pán minister k tomu odpovie.
22. schôdza NR SR - 8.deň - B. popoludni
Dátum: 2024-11-04
Poslanec: Nash, Natália (PS)
Druh vystúpenia: Vystúpenie s faktickou poznámkou

16. Ďakujem ti Rišo, za tvoj príspevok. Veľmi, veľmi pekne si ešte uviedol aj ďalšie, ďalšie iné aspekty tohto škodlivého návrhu. Ja len chcem pripomenúť alebo teda pre, pre oživenie pamäti len spomenúť, že jak toto celé všetko vzniklo. Ono toto vlastne vzniklo tou úžasnou schopnosťou pána Danka kopírovať veci, pretože najskôr sme tu mali rekreačné poukazy, potom sme mali že copy paste a mali sme tu rekreačné poukazy pre rodičov, potom sme mali copy paste, máme tu športové poukazy pre deti a čo bude nasledovať. Tak ja si myslím, že to bude, že copy paste na umelecké preukazy na kultúru slovenskú a žiadnu inú. Ďakujem pekne.
22. schôdza NR SR - 8.deň - B. popoludni
Dátum: 2024-11-04
Poslanec: Nash, Natália (PS)
Druh vystúpenia: Vystúpenie s faktickou poznámkou

12. Ďakujem, Marián, za tvoju faktickú poznámku. Naša argumentácia bola veľmi podobná, sme sa pravdepodobne teda zamýšľali nad tým zákonom veľmi, veľmi podobne, akým spôsobom ovplyvní tých zamestnávateľov, akým spôsobom bude mať vplyv na benefity, ktoré dnes poskytujú, že jednoducho my im berieme tú slobodu toho, aby aj oni sami povedali, čo tým svojim zamestnancom a zamestnankyniam chcú poskytovať. A súhlasím s tým, že firmám toto vôbec nepomáha, pretože je to len ďalší diktát štátu, ktorý naozaj má zničujúci vplyv na podnikateľské prostredie. A som veľmi zvedavá, akým spôsobom tieto firmy budú od 1. januára čeliť všetkým tým negatívnym dôsledkom ozdravovania verejných financií, takže plus toto, plus konsolidácia, som veľmi zvedavá, kedy začnú mať problémy prvé firmy, naozaj reálne problémy. Ďakujem pekne ešte raz.
22. schôdza NR SR - 2.deň - B. popoludni
Dátum: 2024-10-23
Poslanec: Nash, Natália (PS)
Druh vystúpenia: Vystúpenie s faktickou poznámkou

66. Ďakujem za slovo, pán predsedajúci. Ja zareagujem len na tú časť, pán Pročko, kde ste upozornili na ten príspevok pána štátneho tajomníka, ktorý už bol strašne pohotový a už teraz má na sociálnych sieťach nejaký príspevok o tom, že nie sme odborníci. Ďakujem pekne. A teda on má asi väčší dosah ako ja, takže pre mňa je to len dobré. A nikdy som nepovedala, že sa v športe kradne, takže neviem, čo on počul, a možno počul to, čo chcel, alebo možno počul to, čo pozná. Neviem. A ja poznám aj iné príbehy. Ja poznám aj príbehy, že sa dokonca členovia športových organizácií nedokážu dozvedieť informácie o financovaní v tých organizáciách, nevedia, aké sú tam dodávateľské vzťahy s rôznymi dodávateľmi služieb, tovarov. Jednoducho, jednoducho ani vlastní členovia nevedia, že ako ten zväz funguje. Aj takéto sa dejú. A potom ľudia, ktorí sa vyslovia nejakým spôsobom negatívne voči vedeniu tých organizácií, mnohokrát sú vylúčení, pretože výkonný výbor môže, áno, výkonný výbor rozhodne väčšinou členov, že vylúčia nejakého nepohodlného člena športovej organizácie. Aj toto sa deje, aj takéto príbehy poznám. Čiže ja by som ako si nemyslela, že v športe je všetko fajn. A je to aj o ľuďoch a to, čo mi tam vkladá do úst pán štátny tajomník, tak to som teda nikdy nepovedala. Ďakujem pekne.